
VENDIM
Nr. 194, datë 31.3.2021

PËR DISA NDRYSHIME DHE SHTESA NË VENDIMIN NR. 17, DATË 15.1.2020, “PËR PROCEDURAT, KRITERET DHE RREGULLAT PËR ZBATIMIN E PROGRAMEVE TË NXITJES SË PUNËSIMIT NËPËRMJET PUNËSIMIT, FORMIMIT NË PUNË DHE PRAKTIKAVE PROFESIONALE”, TË NDRYSHUAR

Në mbështetje të nenit 100 të Kushtetutës dhe të pikës 4, të nenit 11, të ligjit nr. 15/2019, “Për nxitjen e punësimit”, me propozimin e ministrit të Financave dhe Ekonomisë, Këshilli i Ministrave
[bookmark: _GoBack] 
VENDOSI:

1. Në vendimin nr. 17, datë 15.1.2020, të Këshillit të Ministrave, të ndryshuar, bëhen këto ndryshime dhe shtesa:
a) Shkronja “ë”, e pikës 4, të kreut II, ndryshohet, si më poshtë vijon:
“ë) vendi i punës i financuar nga ky program duhet të vijë si rezultat i shtimit të vendeve të lira të punës në aktivitetin e punëdhënësit.”;
b) Në fund të nënndarjeve “iii” dhe “iv”, të shkronjës “dh”, të pikës 2, të kreut III, shtohen fjalët “... të kompensuar çdo muaj.”.
2. Ngarkohen Ministria e Financave dhe Ekonomisë dhe Agjencia Kombëtare e Punësimit dhe Aftësive për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Erion Braçe


1

